CELEX: 31994D0187
Language: el
Date: 1994-03-18 00:00:00
Title: 94/187/ΕΚ: Απόφαση της Επιτροπής της 18ης Μαρτίου 1994 για τον καθορισμό υγεινομικών προϋποθέσεων και κτηνιατρικού πιστοποιητικού κατά τις εισαγωγές ζωικών εντέρων από τρίτες χώρες (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0187

94/187/ΕΚ: Απόφαση της Επιτροπής της 18ης Μαρτίου 1994 για τον καθορισμό υγεινομικών προϋποθέσεων και κτηνιατρικού πιστοποιητικού κατά τις εισαγωγές ζωικών εντέρων από τρίτες χώρες (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 089 της 06/04/1994 σ. 0018 - 0020 Φινλανδική ειδική έκδοση: Κεφάλαιο 3 τόμος 56 σ. 0242  Σουηδική ειδική έκδοση: Κεφάλαιο 3 τόμος 56 σ. 0242 

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1994 για τον καθορισμό υγεινομικών προϋποθέσεων και κτηνιατρικού πιστοποιητικού κατά τις εισαγωγές ζωικών εντέρων από τρίτες χώρες (Κείμενο που παρουσιάζει ενδιαφέρον για τον ΕΟΧ) (94/187/ΕΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους  προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), και ιδίως το άρθρο 10 παράγραφος 2 στοιχεία α) και  γ),  Εκτιμώντας:  ότι, βάσει του παραρτήματος Ι κεφάλαιο 2 της προαναφερθείσας οδηγίας, επιτρέπεται η εισαγωγή, από τρίτες χώρες, ζωικών εντέρων που έχουν υποβληθεί σε επεξεργασία που υποδεικνύεται- ότι οι υγειονομικές προϋποθέσεις και το κτηνιατρικό πιστοποιητικό πρέπει να καθοριστούν για να διασφαλιστεί το ότι διεξάγεται η υποδειχθείσα επεξεργασία των ζωικών εντέρων- ότι, επειδή ορίζεται νέο καθεστώς πιστοποίησης, πρέπει να προβλεφθεί χρονική περίοδος για την εφαρμογή του- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Τα κράτη μέλη επιτρέπουν την εισαγωγή ζωικών εντέρων, από οποιαδήποτε τρίτη χώρα, όταν συνοδεύονται από υγειονομικό πιστοποιητικό όπως αυτό καθορίζεται στο παράρτημα- το πιστοποιητικό είναι ενός φύλλου και συμπληρώνεται σε, τουλάχιστον, μία  επίσημη γλώσσα του κράτους μέλους που διεξάγει τον έλεγχο της εισαγωγής.   Άρθρο 2  Η παρούσα απόφαση τίθεται σε ισχύ από την 1η Ιουλίου 1994.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 18 Μαρτίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 62 της 15. 3. 1993, σ. 49.      ΠΑΡΑΡΤΗΜΑ   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για τα ζωικά έντερα τα οποία προορίζονται για αποστολή στην Ευρωπαϊκή Οικονομική Κοινότητα Σημείωση για τον εισαγωγέα: Το πιστοποιητικό αυτό χορηγείται μόνο για κτηνιατρικούς σκοπούς και πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.  Χώρα προορισμού:   Αριθμός πρωτοκόλλου υγειονομικού πιστοποιητικού:   Χώρα εξαγωγής:   Αρμόδιο Υπουργείο:   Τμήμα χορήγησης πιστοποιητικών:   Ι. Ταυτοποίηση των ζωικών εντέρων Ζωικά έντερα από   (ζωικό είδος) Είδος συσκευασίας:   Αριθμός μονάδων συσκευασίας:   Καθαρό βάρος:   ΙΙ. Προέλευση των ζωικών εντέρων Διεύθυνση(εις) και αριθμός(οι) κτηνιατρικού ελέγχου της(ων) εγκεκριμένης(ων) μανάδας(ων)    ΙΙΙ. Προορισμός των ζωικών εντέρων Τα έντερα αποστέλονται από :   (τόπος αποστολής) στ :   (χώρα και τόπος προορισμού) με το εξής μεταφορικό μέσο:   Αριθμός σφραγίδας (1):   Όνομα και διεύθυνση του αποστολέα:    Όνομα και διεύθυνση του παραλήπτη:    IV. Υγειονομική βεβαίωση Ο υπογράφων επίσημος κτηνίατρος βεβαιώνω ότι τα ανωτέρω περιγραφόμενα έντερα α) προέρχονται από μονάδες εγκεκριμένες από την αρμόδια αρχή- β) έχει πραγματοποιηθεί καθαρισμός, απόξεση και - αλάτιση (1) ή - λεύκανση (1) ή - ξήρανση μετά από την απόξεση (1)- γ) έχουν ληφθεί όλα τα προφυλακτικά μέτρα για να αποφευχθούν οι επιμολύνσεις μετά από την επεξεργασία.  Έγινε στ  ,  (τόπος) στις   (ημερομηνία)  Σφραγίδα (3)   (υπογραφή του επίσημου κτηνίατρου) (3)  (ονοματεπώνυμο με κεφαλαία)   (1) Προαιρετικά.  (2) Ενδεχομένως διαγράφεται.  (3) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.